[NATJEČAJ za sufinanciranje studentskih projekata za kalendarsku godinu 2015.](http://www.ffzg.unizg.hr/zslav/natjecaj-za-sufinanciranje-studentskih-projekata-za-kalendarsku-godinu-2015/)

Na temelju članka 3. Pravilnika o sufinanciranju projekata studenata, studentskih klubova i studentskih udruga Filozofskog fakulteta Sveučilišta u Zagrebu, dekan Fakulteta objavljuje  
NATJEČAJ za sufinanciranje studentskih projekata za kalendarsku godinu 2015.  
I.  
Sredstva u ukupnom iznosu od 80.000,00 kn za kalendarsku 2015. godinu dodjeljuju se za znanstvene, stručne, istraživačke i umjetničke projekte, radionice, seminare, kulturne djelatnosti te za izdavanje studentskih časopisa i materijalne troškove.  
Udjeli sredstava za pojedine kategorije studentskih projekata su fiksni i ne mogu se prenositi iz kategorije u kategoriju. Sredstva se dodjeljuju, pod navedenim uvjetima, za sljedeće kategorije projekata:  
1. ZNANSTVENO-ISTRAŽIVAČKI I STRUČNI PROJEKTI (32.000,00 kn)  
a. za sufinanciranje je obvezno priložiti pismo preporuke mentora koji sudjeluje na istom projektu  
b. ne smiju biti diplomski radovi  
c. ne sufinanciraju se honorari  
d. obvezna je prezentacija projekata na Filozofskom fakultetu  
e. ne sufinancira se oprema potrebna za realizaciju projekata ukoliko ju je moguće posuditi od Informatičke službe, matičnog odsjeka ili SSU-a  
f. sufinanciraju se troškovi fotokopiranja upitnika (ukoliko se radi o unaprijed obrazloženoj većoj količini)  
2. ČASOPISI (24.000,00 kn)  
a. ne sufinanciraju se časopisi koji su dobili sredstva na prošlogodišnjem natječaju a nisu ih iskoristili  
b. u minimalnom iznosu (ovisno o broju prijavljenih časopisa) sufinanciraju se svi časopisi objavljeni u protekloj godini.  
c. povećanje minimalnog iznosa ovisi o:  
1. kvaliteti časopisa (potkrijepiti preporukama, objavljenim recenzijama…)  
2. količini objavljenih brojeva u protekloj godini,  
3. tradiciji časopisa.  
d. časopisima koji se izdaju po prvi put odredit će se početna sredstva ovisno o ukupnom broju prijavljenih časopisa  
3. SIMPOZIJI, RADIONICE, GOSTOVANJA, KULTURNO–ZABAVNI DOGAĐAJI (24.000,00 kn)  
a. ne sufinancira se fotokopiranje  
b. ne sufinanciraju se honorari  
c. sufinancira se samo onaj dio troškova smještaja studenata koji nije financiran od strane resornog ministarstva (za smještaj studenata svakako treba tražiti subvencionirani smještaj u studentskim domovima od MZOŠ-a ili SC-a)  
d. u slučaju organiziranja znanstvenog ili stručnog skupa na Filozofskom fakultetu iznimno je moguće sufinanciranje putnih i drugih troškova organizacije ovisno o broju prijavljenih projekata  
II.  
Molbi je potrebno priložiti:  
• Detaljni opis i obrazloženje projekta prema priloženom obrascu  
• Detaljnu strukturu troškova s navedenim potrebnim sredstvima te dijelom sredstava koji se traži od Fakulteta  
• Pismo preporuke mentora (za znanstvene i stručne projekte)  
• Potvrde o registraciji pri Ministarstvu znanosti, obrazovanja i sporta odnosno Sveučilištu u Zagrebu  
• Financijsko izvješće o utrošku sredstava dobivenih na prethodnom natječaju (ukoliko su podnosioci zahtjeva sufinancirani u prethodnoj godini) odnosno izjavu da u prethodnoj godini nisu koristili sredstva za sufinanciranje studentskih projekata.  
Poželjna je i dodatna dokumentacija (predračuni, mišljenja, preporuke i sl.). Molbe (u dva pisana primjerka i u elektroničkom obliku) treba staviti u omotnicu, zatvoriti je te predati u Urudžbeni ured Fakulteta (soba D-01) s naznakom «za Natječaj za sufinanciranje studentskih projekata».  
III.  
Natječaj je otvoren do 27. veljače 2015.  
Klasa: 121-13/15-01/2  
UR BROJ: 3804-850-15-2  
U Zagrebu, 28. siječnja 2015.  
Dekan  
Prof. dr. sc. Vlatko Previšić